|  |
| --- |
| Marcus Hellner (2010) |
|  |
| Kuld | 2010 | suusavahetusega sõit |
| Kuld | 2010 | teatesõit |
| Kuld | 2014 | teatesõit |
| Hõbe | 2014 | suusavahetusega sõit |
|  |
| Kuld | 2011 | sprint (vabalt) |
| Hõbe | 2011 | teatesõit |
| Hõbe | 2013 | sprinditeade |
| Hõbe | 2013 | teatesõit |
| Hõbe | 2015 | teatesõit |
| Pronks | 2007 | teatesõit |
| Pronks | 2017 | teatesõit |

**Carl Marcus Joakim Hellner** (sündinud 25. novembril 1985 Lerdalas) on endine Rootsi murdmaasuusataja, kolmekordne olümpiavõitja.

Esimest korda osales Hellner Rootsi meistrivõistlustel 28. detsembril 2003 Nässjös 10 km vabatehnikas ja tuli 25. kohale. Järgmisel päeval peeti klassikalises tehnikas 10 km jälitussõit ja Hellner tõusis 23. kohale. Esimest korda osales Hellner juunioride maailmameistrivõistlustel samal talvel 2004 Norras Strynis, kus ta jäi igal distantsil kolmandasse kümnesse. Ta saavutas 3. veebruaril klassikalises tehnikas 30 km ühisstardist sõidus 29. koha, 5. veebruaril vabatehnikas 10 km eraldistardist sõidus 26. koha ning 7. veebruaril vabatehnikas 1 km sprindis 21. koha. Sama aasta 23. märtsil osales Hellner Skellefteås Rootsi meistrivõistlustel 15 km klassikas ja tuli 35. kohale.

Järgmisel aastal oli toimunud mõningane areng. 29. jaanuaril 2005 tuli Hellner Rootsi meistrivõistlustel Hudiksvallis 15 km vabatehnikas 11. kohale. Juunioride maailmameistrivõistlustel Soomes Rovaniemis osales ta kahel distantsil: 10+10 km suusavahetusega sõidus tuli ta 21. märtsil 15. kohale ja 10 km vabatehnikas 25. märtsil 28. kohale.

Esimest korda osales Hellner maailma karika etapil 7. märtsil 2006 Rootsis Borlänges 1,5 km vabatehnikasprindis, kus ta saavutas 32. koha. Sellest ajast peale osales ta paljudel maailma karika etappidel Põhjamaades, aga paremat kohta ei saanud tükil ajal. Sel aastal osales ta Rootsi meistrivõistlustel Luleås neljal distantsil. 25. märtsil tuli ta 15+15 km suusavahetusega sõidus 26. kohale, 30. märtsil 15 km klassikas 24. kohale, 1. aprillil 1 km vabatehnikasprindis kvalifikatsioonis 10. ja finaalis 8. kohale ning 2. aprillil vabatehnikas ühisstardist 50 km distantsil 30. koha.

Meeskondlikult osales ta esimest korda maailma karika etapil 19. novembril 2006 Gällivares, kus ta sõitis Rootsi II meeskonnas vabastiili ja saavutas 17. koha. (Nii Eesti kui Rootsi III jäid siiski tahapoole.) Mõningane edenemine toimus pärast aastavahetust. Šveitsis Davosis jõudis ta 3. veebruaril 15 km vabastiilis esimest korda elus punktikohale 19. kohaga, olles ühtlasi edukaim rootslane. 4. veebruaril toimus 4×10 km teatesõit, kus Hellner sõitis Rootsi meeskonnas vabatehnikat ja saavutas 8. koha.

Mõningase üllatusena arvati Hellner, kes oli kõigest ühe korra tulnud maailma karika etapil punktikohale ja Rootsi meistrivõistlustel esikümnesse, Rootsi koondisse 2007. aasta MM-iks, mis toimusid Jaapanis Sapporos. Valik õigustas ennast. Hellner saavutas 28. veebruaril 15 km vabatehnikas 8. koha. 2. märtsil sõideti 4×10 km teatesõit, kus Hellneri kanda oli kolmas vahetus vabastiilis ning Rootsi võitis pronksmedali Norra ja Venemaa järel, kaotus vastavalt 3,5 ja 0,3 sekundit.

Marcus Hellner (2007)
Selle ja järgmise hooaja maailma karika etappe sõitis Hellner ebastabiilselt. Korduvalt jäi ta välja isegi 50 hulgast, kuid oli ka õnnestumisi. 27. oktoobril 2007 tuli ta Düsseldorfis 1,5 km vabatehnikasprindis nii kvalifikatsioonis kui finaalis ja järgmisel päeval 6×1,5 km paarissprindis koos Emil Jönssoniga kolmandaks Rootsi I ja Norra II järel. Meeskondlikku kolmandat kohta kordas ta 9. detsembril Davosis 4×10 km teatesõidus Tšehhimaa ja Itaalia koondise järel, sealjuures viimasele vahetusele oli ta läinud alles 9. kohal. Tavapikkusega individuaaldistantsidelt jäi parimaks 6. koht 15 km vabastiilis Kanadast Canmore'ist, kus ta sprindis ja suusavahetusega sõidus ei mahtunud 30 hulka punktikohalegi.

Hellner võitis 22. novembril 2008 hooaja maailma karika avaetapil Gällivares 15 km vabatehnikas sõidu. Järgmisel päeval saavutas ta Rootsi meeskonnaga teise koha Norra järel, kusjuures Hellner kaotas Petter Northugile lõpuspurdis 0,2 sekundiga. Saksamaa, Tšehhimaa ja Venemaa jäid maha umbes sekundiga. 7. detsembril kordus sama Prantsusmaal La Clusaz's: Rootsi tuli teiseks, ainult seekord kaotas ankrumees Hellner Northugile 2,2 sekundiga. Sel hooajal saavutas Hellner esimese medali ka Rootsi meistrivõistlustelt, mis toimusid Sundsvallis. Ta tuli 15+15 km suusavahetusega sõidus 29. jaanuaril 4. kohale, kuigi kaotas võitnud Anders Södergrenile ligi 2 minutit, ja 1. veebruaril 15 km vabastiilis Södergreni ja Johan Olssoni järel pronksmedalile, kaotades Södergrenile ligi minuti.

2009. aasta MM-il Liberecis osales Hellner neljal distantsil. 22. veebruaril jäi ta 15+15 km suusavahetusega sõidus 19. kohale (Södergren võitis hõbemedali). 24. veebruaril toimus 1,6 km vabatehnikasprint, kus Hellner tuli kvalifikatsioonis 19. kohale, aga võitles end välja finaali ja sai seal 5. koha (kaksikvõit läks Norrasse). 27. veebruaril toimus 4×10 km teatesõit, kus Rootsi lõpetas 6. kohaga. 1. märtsil sõideti vabastiilis ühisstardist 50 km ja Hellner jäi 27. kohale, olles parim rootslane.

Marcus Hellner (2010)
Marcus Hellner (2010)
2010 osales Hellner Rootsi meistrivõistlustel Piteås kahel etapil ja võitis need mõlemad: 21. jaanuaril 15+15 km suusavahetusega sõidu ja 24. jaanuaril 15 km vabastiilis sõidu, mõlemad Daniel Rickardssoni ees.

Järgnesid 2010. aasta taliolümpiamängud Kanadas Vancouveris, kus Hellner osales viiel distantsil ja tuli kahekordseks olümpiavõitjaks. Esimene distants oli 15 km vabastiilis 15. veebruaril ja Hellner lõpetas 4. kohal, olles esikümnes ainus põhjaeurooplane. 20. veebruaril sõideti 15+15 km suusavahetusega distants ja Hellner võitis esimese olümpiakulla, edestades 2,1 sekundiga Tobias Angereri (Saksamaa) ja 2,8 sekundiga Johan Olssonit. 22. veebruaril toimus võistlus paarissprindis, kus Hellner ja Rootsi ei jõudnud finaaligi, vaid pidid leppima 15. kohaga otse Eesti ees. 24. veebruaril sõideti 4×10 km teadet ja Rootsi võidutses, edestades Norrat 15,9 sekundiga. Hellner sai viimases vahetuses 3. koha, kaotades küll oluliselt Northugile. 28. veebruaril sõideti klassikalises stiilis 50 km ühisstardist, kus Hellner jäi 22. kohale.

2011 osales Hellner Rootsi meistrivõistlustel kolmel distantsil ja tuli riigi kahekordseks meistriks. 3. veebruaril võitis ta 15+15 km suusavahetusega sõidu 5,3 sekundiga Johan Olssoni ja 24,9 sekundiga Daniel Rickardssoni ees. 5. veebruaril peeti 1 km vabatehnikasprindivõistlus, kus Hellner oli kvalifikatsioonis 7. ja finaalis 4. 6. veebruaril toimus 15 km klassikalises stiilis ning tulemused olid samad mis suusavahetusega distantsil: Hellner võitis 3,5 sekundiga Olssoni ja 23,5 sekundiga Rickardssoni ees.

2011. aasta maailmameistrivõistlustel pälvis Hellner kaks medalit. Ta võitis 24. veebruaril kohe avadistantsi, vabatehnikasprindi, mille kvalifikatsioonis oli ta olnud 5. Teised medalid läksid Petter Northugile ja Emil Jönssonile. 27. veebruaril toimus 15+15 km suusavahetusega sõit, kust Hellner sai 6. koha. Võitis Northug kahe venelase ja ühe valgevenelase ees. 1. märtsil sõideti 15 km klassikat ja Hellneri osaks jäi 34. koht. 4. märtsil sõideti 4×10 km teadet ja Rootsi sõitis välja hõbemedali. Hellner kaotas Rootsi ankrumehena 1,3 sekundiga Norra ankrumehele Northugile. Ja lõpuks sõideti 6. märtsil 50 km vabastiilis ühisstardist, Hellner tuli 15. kohale.

Ta lõpetas sportlaskarjääri pärast hooaega 2017–2018.

Saavutused
----------

###  Olümpiamängudel

Marcus Hellner (2007)
Marcus Hellner (2011)
* 2010 Kanada Vancouveris
	+ **olümpiavõitja** 30 km suusavahetusega sõidus
	+ **olümpiavõitja** 4×10 km teatesõidus
	+ 4. koht 15 km vabastiilis
* 2014 Venemaa Sotšis
	+ **olümpiavõitja** 4×10 km teatesõidus
	+ hõbemedal 30 km suusavahetusega sõidus

### Maailmameistrivõistlustel

* 2007 Jaapan Sapporos
	+ Pronks pronksmedal 4×10 km teatesõidus
* 2011 Norra Oslos
	+ Kuld **maailmameister** sprindi vabasõidus
	+ Hõbe hõbemedal teatesõidus
* 2013 Itaalia Val di Fiemmes
	+ Hõbe hõbemedal sprinditeates
	+ Hõbe hõbemedal teatesõidus
* 2015 Rootsi Falunis
	+ Hõbe hõbemedal teatesõidus
* 2017 Soome Lahtis
	+ Pronks pronksmedal teatesõidus

### Maailma karikavõistlustel

#### Maailma karikas

* Üldkarikas
	+ 3. koht: 2010
* Tavadistantside karikas
	+ 3. koht: 2010

#### Maailma karika etapivõidud

Marcus Hellner osales karjääri jooksul individuaalselt 207 maailma karika etapil, jõudnud esikolmikusse 26 korral ja võitis viis korda.

| Jrk. nr | Kuupäev | Koht | Riik | Ala |
| --- | --- | --- | --- | --- |
| 1. | 22. november 2008 | Gällivare |  Rootsi | 15 km vabalt |
| 2. | 20. november 2010 | Gällivare |  Rootsi | 15 km vabalt |
|  | 21. november 2010 | Gällivare |  Rootsi | 4×10 km teatesõit |
| 3. | 31. detsember 2010 | Oberhof |  Saksamaa | 3,75 km klassikas |
| 4. | 6. jaanuar 2013 | Val di Fiemme |  Itaalia | 9 km vabalt |
| 5. | 19. märts 2017 | Québec |  Kanada | 15 km vabalt jälitussõit |

Välislingid
-----------

|  |  |
| --- | --- |
|  | Pildid, videod ja helifailid Commonsis: **Marcus Hellner** |

* Marcus Hellner FIS-i kodulehel (inglise)

| * v
* r
TEAM P♠kerStars PRO |
| --- |
| 

* Alexander Kravchenko
* André Akkari
* Angel Guillén
* Barry Greenstein
* Bertrand 'Elky' Grospellier
* Bryan Huang
* Celina Lin
* Chad Brown
* Chris Moneymaker
* Christian de León
* Christiphe de Meulder
* Dag Palovic
* Daniel Negreanu
* Dario Minieri
* David Williams
* Eugene Katchalov
* George Danzer
* Henrique Pinho
* Humberto Brenes
* Ivan Demidov
* Jake Cody
* Jan Heitmann
* Jason Mercier
* João Nunes
* Joe Cada
* Johnny Lodden
* Jonathan Duhamel
* José Ignacio Barbero
* Juan Manuel Pastor
* Leo Fernandez
* Leo Margets
* Lex Veldhuis
* Liv Boeree
* Luca Pagano
* Marcel Luske
* Marcin Horecki
* Martin Hruby
* Matthias de Meulder
* Maxim Lykov
* Michael Keiner
* Pier Paolo Fabretti
* Raymond Wu
* Richard Toth
* Rino Mathis
* Sandra Naujoks
* Sebastian Ruthenberg
* Theo Jorgensen
* Toni Judet
* Vanessa Rousso
* Vanessa Selbst
* Victor Ramdin
* Victoria Coren Mitchell
* Ville Wahlbeck
* Vivian Im

 |
| TEAM Online | 

* Adrienne Rowsome
* Andre Brito Coimbra
* Caio Pessagno
* Dale Philip
* Felix Schneiders
* Fredy Torres
* George Lind
* Grzegorz Mikielewicz
* Isaac Haxton
* Jorge Limon
* Mickey Petersen
* Mikhail Shalamov
* Naoya Kihara
* Randy Lew
* Richard Veenman
* Roy Bhasin
* Shane Schleger
* Tatiana Barausova
* Tyler Frost

 |
| TEAM SportStars | 

* Rafael Nadal
* Ronaldo
* Boris Becker
* Fatima Moreira de Melo
* Marcus Hellner

 |
| Friends | 

* Charlotte Van Brabander
* Pierre Neuville

 |
| Endised liikmed | 

* Alexandre Gomes
* Anders Berg (Online)
* Andrew Brokos (Online)
* Anton Allemann
* Bachir Boumaaza (Online)
* Clayton Newman (Online)
* Diego Brunelli (Online)
* Dustin Schmidt (Online)
* Grayson Physioc (Online)
* Greg Raymer
* Gualter Salles (SportStars)
* Javier Dominguez (Online)
* John Duthie
* Johnny Lodden
* Jorge Arias (Online)
* Juan Macieras
* Keiran Harris (Online)
* Kevin Thurman (Online)
* Kwang Soo Lee (Online)
* Lee Nelson
* Luís Medina
* Maridu Mayrinck
* Mathew Didlick (Online)
* Mer Brit (Online)
* Nicola Fedeli
* Noah Boeken
* Nuno Coelho
* Peter Eastgate
* Pieter de Korver
* Ruben Visser
* Sigge Reichard (Online)
* Simone Ruggeri
* Steve Paul-Ambrose
* Thomas Bichon
* Tom McEvoy
* Tony Hachem
* Vadim Markushevski
* Veronica Dabul
* Viktor Blom
* William Thorson
* Yu-Reng Peng (Online)

 |